system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Etna?
assistant
Etna este un vulcan activ din Sicilia, Italia.

Așezare 

Situat pe insula Sicilia din Italia, în apropiere de orașele Messina și Catania, vulcanul Etna are înălțimea de 3357 m, fiind cel mai înalt și cel mai activ vulcan din Europa. Se estimează că vulcanul erupe la fiecare 3 luni, și că la fiecare aproximativ 150 de ani sunt distruse și localități.

Înălțimea sa este controversată, datorită distrugerii parțiale a conului vulcanic la erupții, care au format până la 400 de cratere secundare. Aria de acțiune distrugătoare a vulcanului se întinde pe o suprafață de 1.250 km².

Cu toate acestea, poalele vulcanului sunt dens populate; acest fapt se explică prin fertilitatea deosebită a solului. Cenușa vulcanică adusă de erupții a creat un sol adecvat pentru cultivarea viței de vie, a pomilor fructiferi și a măslinilor.

Particularitate 
Având o activitate de peste 6000 de ani, vulcanul Etna este vulcanul activ cu cea mai lungă perioadă de activitate.

Turism 

Turismul este foarte dezvoltat; în anul 1981, regiunea a fost declarată parc național. Aici se găsesc și zone de schi alpin de importanță europeană. Există și un teleferic cu care se poate urca până la altitudinea de 2.600 m, distrus în 2002 de o erupție, dar repus în funcțiune în anul 2004.

Dacă un turist dorește să urce pe vulcan, se poate ajunge cu automobilul până la locul de parcare „Etna nord”, de unde se continuă drumul cu un jeep aprobat de administrația locală, până la craterul Sapiența. O alternativă este pe jos, de la locul de parcare începând un traseu de 4–5 ore (pentru cei care cunosc zona).

Referințe

Vezi și 
 Listă de vulcani
 Listă de erupții vulcanice după numărul de decese
 Listă de superlative geografice

Legături externe 

 Where Etna is monitored: Istituto Nazionale di Geofisica e Vulcanologia, Sezione di Catania
 Exhaustive coverage of Mt. Etna geology and history 
 Mount Etna Live Webcams
 Mount Etna - Geological formation 
 - VR panorama
 Ce vad ochii care nu mai vad, 14 aprilie 2008, Radu Sergiu Ruba, Descoperă
 Cel mai misterios vulcan din lume, Etna, dă bătăi de cap experților: „Erupțiile recente sunt neobișnuite”, 28 mai 2013, Descoperă - sursa

Vulcani din Italia
Vulcani activi
Vulcani VEI-6
Stratovulcani